**JELGAVAS VALSTSPILSĒTAS PAŠVALDĪBAS 2024. GADA 20. JŪNIJA**

**SAISTOŠO NOTEIKUMU NR.24-26**

**“SABIEDRISKĀS KĀRTĪBAS NOTEIKUMI ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| **1. Mērķis un nepieciešamības pamatojums**  | Šobrīd sabiedriskās kārtības normas Jelgavas valstspilsētas pašvaldības (turpmāk – Pašvaldība) teritorijā un administratīvā atbildība par saistošo noteikumu neievērošanu ir noteikta Jelgavas pilsētas pašvaldības 2010.gada 23.septembra saistošajos noteikumos Nr.10-15 “Jelgavas pilsētas sabiedriskās kārtības noteikumi” (turpmāk –Saistošie noteikumi Nr.10-15). Savukārt Pašvaldības teritorijas, kurās ir aizliegts atrasties ar suņiem, noteiktas Jelgavas pilsētas pašvaldības 2016.gada 28.aprīļa saistošajos noteikumos Nr.16-12 “Par mājdzīvnieku turēšanu Jelgavas pilsētā” (turpmāk – Saistošie noteikumi Nr.16-12).Pašvaldību likuma pārejas noteikumu 6. punktā noteikta kārtība, kas paredz Pašvaldībai līdz 2024. gada 30. jūnijam turpināt piemērot saistošos noteikumus, kuri izdoti uz likuma “Par pašvaldībām” normu pamata un kuri bez šādas pārejas kārtības vairs nav piemērojami. Vienlaikus pašvaldības domei ir pienākums izvērtēt uz likuma “Par pašvaldībām” normu pamata izdoto saistošo noteikumu atbilstību Pašvaldību likumam un izdot jaunus saistošos noteikumus atbilstoši Pašvaldību likumā ietvertajam pilnvarojumam līdz 2024. gada 30. jūnijam.Saistošie noteikumi Nr.10-15 izdoti saskaņā ar likuma "[Par pašvaldībām](https://likumi.lv/ta/id/57255-par-pasvaldibam)" [14.panta](https://likumi.lv/ta/id/57255-par-pasvaldibam#p43) trešo daļu un 43.panta pirmās daļas 4.punktu. Savukārt Saistošie noteikumi Nr.16-12 izdoti saskaņā ar likuma “Par pašvaldībām” 43.panta pirmās daļas 10.punktu, un tie piemērojami līdz 2024. gada 30. jūnijam. Līdz ar to Pašvaldībai nepieciešams izdot jaunus saistošus noteikumus atbilstoši Pašvaldību likuma 44. panta otrajā daļā ietvertajam pilnvarojumam. Ievērojot minēto, sagatavots saistošo noteikumu “Sabiedriskās kārtības noteikumi” (turpmāk – Saistošie noteikumi) projekts.Saskaņā ar [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 14. punktu pašvaldības autonomā funkcija ir piedalīties sabiedriskās kārtības un drošības nodrošināšanā un līdz ar ko Saistošie noteikumi nosaka sabiedriskās kārtības normas Pašvaldība teritorijā, kuras nav regulētas augstāk stāvošajos normatīvajos aktos.Atbilstoši Ministru kabineta 2006.gada 04.aprīļa noteikumu Nr. 266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai” 13.punktā iekļautajam pilnvarojumam ir noteiktas vietas Pašvaldības publiskajā ārtelpā, kurās ir aizliegt atrasties ar suņiem bez pavadas un teritorija, kurā aizliegts atrasties ar suņiem. Saistošajos noteikumos noteiktais ierobežojums atrasties ar suni bez pavadas Langervaldes mežā ir saistīts ar to, ka minētā publiskā ārtelpa ir labiekārtota, kuru daudzi iedzīvotāji izmanto, kā pastaigas vietu vai sporta aktivitātēm. Domes sēdē tika izteikts priekšlikums minēto punktu papildināta ar meža masīva teritoriju, kura arī ir labiekārtota un no iedzīvotāju puses tiek aktīvi izmantota fiziskām aktivitātēm. Savukārt Pasta salas teritorijā noteiktas aizliegums atrasties ar suni līdz 2024.gada 30.septembrim noteikts ar mērķi sakārtot Pasta salas infrastruktūru, ierīkojot speciālas urnas dzīvnieku ekskrementu savākšanai.Saistošajos noteikumos noteikts, ka ierīkot naktsmītnes, celt teltis, kurināt ugunskurus vai grilēt var tikai Pašvaldības speciāli ierīkotās vietās.Saistošajos noteikumos ietvertais regulējums ļaus panākt, lai publiskā ārtelpa veidotos droša iedzīvotājiem, neradot apdraudējumu, kas varētu rasties no suņu staidzināšanas bez pavadas, kā arī no iedzīvotāju patvaļīgas naktsmītņu ierīkošanas, telšu celšanas, ugunskuru kurināšanas vai grilēšanas tam neparedzētās vietās. |
| **2. Fiskālā ietekme uz pašvaldības budžetu** | Saistošo noteikumu īstenošanai netiek prognozēta finansiāla ietekme uz Pašvaldības budžetu, kā arī nav nepieciešama jaunu institūciju izveide, jo Saistošo noteikumu īstenošanā iesaistītajām institūcijām nav plānoti jauni pienākumi vai funkcijas. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Nav sociālās ietekmes. Ietekme uz vidi ir pozitīva, jo Saistošo noteikumu prasību ievērošana nodrošinās kārtību publiskajā ārtelpā.Nav ietekmes uz iedzīvotāju veselību, uzņēmējdarbības vidi un konkurenci Pašvaldības teritorijā.  |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.** | Par Saistošo noteikumu neievērošanu fiziskas un juridiskas personas var tikt sauktas pie administratīvās atbildības.Nav paredzētas papildus administratīvās procedūras izmaksas. Kontroli par Saistošo noteikumu izpildi veic Pašvaldības iestāde “Jelgavas pašvaldības policija” atbilstoši likuma “Par policiju” 19.panta otrās daļas 4.punktu. Saistošie noteikumi  tiks nosūtīti atzinuma sniegšanai Vides aizsardzības un reģionālās attīstības ministrijai, tiks publicēti oficiālajā izdevumā "Jelgavas Vēstnesis" un Pašvaldības tīmekļvietnē [www.jelgava.lv](http://www.jelgava.lv).  |
| **5. Ietekme uz pašvaldības funkcijām un cilvēkresursiem** | Saistošie noteikumi ir nepieciešami Pašvaldību likuma 4.panta pirmās daļas 14.punktā noteiktās pašvaldības autonomās funkcijas - piedalīties sabiedriskās kārtības un drošības nodrošināšanā, izpildei. Nav ietekmes uz cilvēkresursiem.Pašvaldībā netiks veidotas jaunas darba vietas. Jelgavas valstspilsētas pašvaldības iestādes “Jelgavas pašvaldības policija” amatpersonas tiks iesaistītas Saistošo noteikumu ievērošanā, situācijas novērtēšanā un nepieciešamo pasākumu īstenošanā, lai panāktu noteikumos izvirzīto mērķu sasniegšanu. |
| **6. Informācija par izpildes nodrošināšanu** |  Saistošo noteikumu izpildē nav paredzēts izveidot jaunu institūciju. |
| **7. Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir piemēroti plānotā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Saistošo noteikumu prasības un to izpilde neradīs papildu izmaksas Pašvaldībai.Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| **8. Izstrādes gaitā veiktās konsultācijas ar privātpersonām un institūcijām** | Saistošo noteikumu projekts un tam pievienotais paskaidrojuma raksts 04.06.2024. tika publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz 18.06.2024. Sabiedrības viedokļi netika saņemti. |

Jelgavas valstspilsētas pašvaldības domes priekšsēdētājs A. Rāviņš